หมอเฮาส์ นักบุญปากร้าย

| หมอเฮาส์ นักบุญปากร้าย |
| --- | --- |

เป็นที่รู้จักกันในชื่อ: House, M.D.
ประเภท:   ละครแพทย์  ละครตลกเสียดสี 
สร้างโดย: เดวิด ชอร์
แสดงนำ:   ฮิว ลอรี  ลีซา เอเดลสตีน  โอมาร์ เอพส์  โรเบิร์ต ฌอน เลียวนาร์ด  เจนนิเฟอร์ มอร์ริสัน  เจสซี สเปนเซอร์  ปีเตอร์ จาคอบสัน  คาล เพนน์  โอลิเวีย ไวลด์  แอมเบอร์ แทมบลิน  โอเด็ด แอนนาเบิล  ชาร์ลิน ยี 
ดนตรีแก่นเรื่องเปิด: "เทียร์ดรอป" โดยแมสซีฟแอตแทก
ผู้ประพันธ์เพลง:   เจสัน เดอร์ลัตคา  จอน เอร์ลิช 
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 8
จำนวนตอน: 177 (รายชื่อตอน)
การผลิต
ผู้อำนวยการผลิต:   พอล แอตทานาซีโอ  เคที เจคอบส์  เดวิด ชอร์  ไบรอัน ซิงเกอร์  ทอมัส แอล. มอแรน  รัสเซล เฟรนด์  แกร์เร็ต เลอร์เนอร์  เกร็ก ไยตาเนส  ฮิว ลอรี 
ความยาวตอน: 42 นาที
บริษัทผู้ผลิต:   ฮีลแอนด์โทฟิมส์  ชอร์ซีโปรดักชันส์  แบดแฮตแฮร์รีโปรดักชันส์  เอ็นบีซี ยูนิเวอร์แซลเทเลวิชันสตูดิโอส์ (2547–50) (ฤดูกาลที่ 1–4)  ยูนิเวอร์แซลมีเดียสตูดิโอส์ (2550–54) (ฤดูกาลที่ 4–7)  ยูนิเวอร์แซล เทเลวิชัน (2554–55) (ฤดูกาลที่ 8) 
ออกอากาศ
เครือข่าย: ฟ็อกซ์
ออกอากาศ: 16 พฤศจิกายน ค.ศ. 2004 (2004-11-16) – 21 พฤษภาคม ค.ศ. 2012 (2012-05-21)
การแสดงที่เกี่ยวข้อง
เนิส เจ็ฟฟรี
หมอเฮาส์ นักบุญปากร้าย (อังกฤษ: House หรือ House M.D.) เป็นละครแพทย์ (medical drama) ทางโทรทัศน์สัญชาติอเมริกันซึ่งเดิมฉายทางเครือข่ายฟ็อกซ์จำนวน 8 ฤดูกาล ตั้งแต่วันที่ 16 พฤศจิกายน 2547 ถึง 21 พฤษภาคม 2555 ตัวละครหลักของเรื่อง คือ นพ. เกรกอรี เฮาส์ (ฮิว ลอรี) เป็นอัจฉริยะการแพทย์ที่ติดยาแก้ปวด นอกคอกและเกลียดมนุษย์ผู้นำทีมผู้เชี่ยวชาญการวินิจฉัยโรค ณ โรงพยาบาลสอนพรินซ์ตัน–เพลนส์โบโร (Princeton–Plainsboro Teaching Hospital (PPTH)) ซึ่งไม่มีอยู่จริงในรัฐนิวเจอร์ซีย์ ข้อตั้งของละครกำเนิดกับพอล แอตตานาซิโอ (Paul Attanasio) ฝ่ายเดวิด ชอร์ ซึ่งได้รับความชอบเป็นผู้สร้าง รับผิดชอบแนวคิดของตัวละครอันเป็นชื่อเรื่องเป็นหลัก ผู้ผลิตบริหารของละครมีชอร์, แอตตานาซิโอ, แคที เจคอบส์ (Katie Jacobs) หุ้นส่วนธุรกิจของแอตตานาซิโอ, และผู้กำกับภาพยนตร์ ไบรอัน ซิงเกอร์ ส่วนใหญ่ถ่ายทำในเซนชูรีซิตี
เฮาส์มักขัดแย้งกับแพทย์ด้วยกัน ซึ่งรวมทีมวินิจฉัยของเขาเองด้วย เพราะทฤษฎีของเขาจำนวนมากเกี่ยวกับการเจ็บป่วยของผู้ป่วยอาศัยวิจารณญาณที่ละเอียดมากหรือซึ่งเป็นข้อโต้เถียง การดูหมิ่นกฎและกระบวนการโรงพยาบาลของเขาทำให้เขาขัดแย้งกับเจ้านายของเขา คือ ผู้บริหารโรงพยาบาลและคณบดีคณะแพทยศาสตร์ พญ. ลีซา คัดดี (ลีซา เอเดลสตีน) บ่อยครั้ง มิตรแท้คนเดียวของเฮาส์ คือ นพ. เจมส์ วิลสัน (โรเบิร์ต ฌอน เลียวนาร์ด) หัวหน้าภาควิชาวิทยามะเร็ง ระหว่างสามฤดูกาลแรก ทีมวินิจฉัยของเฮาส์ประกอบด้วย นพ. โรเบิร์ต เชส (เจสซี สเปนเซอร์), พญ. แอลลิสัน แคเมอรอน (เจนนิเฟอร์ มอร์ริสสัน) และ นพ. เอริก ฟอร์แมน (โอมาร์ เอพส์) ในตอนท้ายฤดูกาลที่สาม ทีมนี้สลายตัว เฮาส์ค่อย ๆ เลือกสมาชิกทีมใหม่สามคน คือ พญ. เรมี "เธอร์ทีน" แฮดลีย์ (โอลิเวีย ไวลด์), นพ. คริส เทาบ์ (ปีเตอร์ จาคอบสัน) และ นพ. ลอเรนซ์ คัตเนอร์ (คาล เพนน์) โดยมีฟอร์แมนกลับเข้าร่วมด้วย คัตเนอร์ปรากฏตัวในตอนท้ายฤดูกาลที่ 5 แล้วมาปรากฏอีกครั้งในฤดูกาลที่ 8 ตอนที่ 22 เชสและแคเมอรอนยังปรากฏในบทบาทต่าง ๆ ในโรงพยาบาลจนต้นฤดูกาลที่ 6 จากนั้น แคเมอรอนออกจากโรงพยาบาล และเชสกลับเข้าทีมวินิจฉัย เธอร์ทีนลาหยุดเป็นส่วนใหญ่ของฤดูกาลที่ 7 และตำแหน่งของเธอถูกแทนด้วยนักศึกษาแพทย์ มาร์ธา เอ็ม. มาสเตอส์ (แอมเบอร์ แทมบลิน) คัดดีและมาสเตอส์ออกก่อนฤดูกาลที่ 8 ฟอร์แมนเป็นคณบดีแพทยศาสตร์คนใหม่ พญ. เจสสิกา แอดัมส์ (โอเด็ด แอนนาเบิล) และ พญ. ชี พาร์ก (ชาร์ลิน ยี) เข้าร่วมทีมของเฮาส์
หมอเฮาส์ นักบุญปากร้าย ติดหนึ่งในสิบรายการเรตติงสูงสุดในสหรัฐตั้งแต่ฤดูกาลที่ 2 จนฤดูกาลที่ 4 หมอเฮาส์ นักบุญปากร้าย เป็นรายการโทรทัศน์ที่มีผู้ชมมากที่สุดในโลกในปี 2551 รายการได้รับรางวัลมากมาย ซึ่งรวมรางวัลเอมมีไพรม์ไทม์ 5 รางวัล ลูกโลกทองคำ 2 รางวัล รางวัลพีบอดี และรางวัลพีเพิลส์ชอยส์ 9 รางวัล วันที่ 8 กุมภาพันธ์ 2555 ฟ็อกซ์ประกาศว่าฤดูกาลที่ 8 ซึ่งกำลังฉายอยู่ในขณะนั้น จะเป็นฤดูกาลสุดท้าย ตอนสุดท้ายออกอากาศเมื่อวันที่ 21 พฤษภาคม 2555 หลังการย้อนหลังนานหนึ่งชั่วโมง